CELEX: C2005/281/29
Language: da
Date: 2005-11-12 00:00:00
Title: Sag C-362/05 P: Appel iværksat den 23. september 2005 af Jacques Wunenburger til prøvelse af dom afsagt den 5. juli 2005 af De Europæiske Fællesskabers Ret i Første Instans (Første Afdeling) i sag T-370/03, Jacques Wunenburger mod Kommissionen for De Europæiske Fællesskaber

12.11.2005   
            
            
               DA
            
            
               Den Europæiske Unions Tidende
            
            
               C 281/15
            
         Appel iværksat den 23. september 2005 af Jacques Wunenburger til prøvelse af dom afsagt den 5. juli 2005 af De Europæiske Fællesskabers Ret i Første Instans (Første Afdeling) i sag T-370/03, Jacques Wunenburger mod Kommissionen for De Europæiske Fællesskaber
   (Sag C-362/05 P)
   (2005/C 281/29)
   Processprog: fransk
   Ved De Europæiske Fællesskabers Domstol er der den 23. september 2005 iværksat appel af Jacques Wunenburger ved avocat Eric Boigelot til prøvelse af dom afsagt den 5. juli 2005 af De Europæiske Fællesskabers Ret i Første Instans (Første Afdeling) i sag T-370/03, Jacques Wunenburger mod Kommissionen for De Europæiske Fællesskaber.
   Appellanten har nedlagt følgende påstande:
   
               —
            
            
               Sagen antages til realitetsbehandling og appellanten gives medhold.
            
         
               —
            
            
               Ophævelse af den af De Europæiske Fællesskabers Ret i Første Instans afsagte dom af 5. juli 2005 i sag T-370/03.
            
         Appellanten har ligeledes anmodet Domstolen om selv at træffe afgørelse i sagen, idet der gives appellanten medhold i de af denne i første instans i sag T-370/03 nedlagte påstande om:
   
               —
            
            
               Annullation af ansættelsesmyndighedens afgørelse af 11. marts 2003 om ikke at imødekomme appellantens ansøgning ved besættelsen af stillingen som direktør i direktoratet »Afrika, Vestindien og Stillehavet« (AIDCO.C), samt af ansættelsesmyndighedens afgørelse af 8. januar 2003 om at udnævne Amir NAQVI til nævnte stilling.
            
         
               —
            
            
               Annullation af den udtrykkelige afvisning af appellantens klage, en klage, som blev indgivet den 2. april 2003 i henhold til vedtægtens artikel 90, stk. 2, og afvist ved udtrykkelig afgørelse af 14. juli 2003, meddelt appellanten den 11. august 2003.
            
         
               —
            
            
               Annullation af udnævnelsen af Amir NAQVI til stillingen som direktør i direktoratet »Afrika, Vestindien og Stillehavet« (AIDCO.C), hvilket bl.a. medførte afslag på appellantens ansøgning til den ledige stilling.
            
         
               —
            
            
               Kommissionen tilpligtes under alle omstændigheder at betale sagens omkostninger.
            
         Søgsmålsgrunde og væsentligste argumenter:
   I overensstemmelse med artikel 58 i statutten for Domstolen er anbringenderne til støtte for appellen, at Retten har overtrådt fællesskabsretten og har begået rettergangsfejl, som krænker appellantens interesser.